ZEN พุ่งเกือบ 4% ขานรับผบห.มั่นใจรายได้ทั้งปีโตเข้าเป้า 20% โบรกฯเคาะเป้า 16.50 บ.
ZEN พุ่งเกือบ 4% ขานรับผบห.มั่นใจรายได้ทั้งปีโตเข้าเป้า 20% โบรกฯเคาะเป้า 16.50 บ. ล่าสุดอยู่ที่ 13.80 บาท บวก 0.50 บาท หรือ 3.76% มูลค่าซื้อขาย 57.37 ล้านบาท
ZEN พุ่งเกือบ 4% ขรับผบห.มั่นใจรายได้ทั้งปีโตเข้าเป้า 20% โบรกฯเคาะเป้า 16.50 บ. ล่าสุดอยู่ที่ 13.80 บาท บวก 0.50 บาท หรือ 3.76% มูลค่าซื้อขาย 57.37 ล้านบาท
10 มิ.ย. 2562

ผู้สื่อข่าวรายงานว่า ราคาหุ้น บริษัท เซ็น คอร์ปอเรชั่น กรุ๊ป จำกัด (มหาชน) หรือ ZEN ล่าสุด ณ เวลา 15.15 น. อยู่ที่ 13.80 บาท บวก 0.50 บาท หรือ 3.76% สูงสุดที่ 13.90 บาท ต่ำสุดที่ 13.40 บาท ด้วยมูลค่าซื้อขาย 57.37 ล้านบาท

ทั้งนี้ นายบุญยง ตันสกุล ประธานเจ้าหน้าที่บริหาร ZEN เปิดเผยว่า บริษัทมั่นใจรายได้ปีนี้จะเป็นไปตามเป้าหมายที่วางไว้ 15-20% จากปีก่อนที่มีรายได้ 2,964 ล้านบาท โดยจะขยายสาขาร้านอาหารอย่างต่อเนื่องทั้งในกรุงเทพฯ และต่างจังหวัด โดยในปีนี้ตั้งเป้าหมายเปิดสาขาใหม่รวมแฟรนไชส์รวม 123 สาขา โดยสิ้นปีจะมีสาขารวมเป็น 378 สาขา โดยในช่วงไตรมาสแรกเปิดแล้วทั้งหมด 8 สาขา และไตรมาส 2 คาดว่าจะเปิดสาขาทั้งสิ้น 23 สาขา
สำหรับภาพรวมของธุรกิจในช่วงครึ่งปีหลังนี้ คาดจะเติบโตดีกว่าครึ่งปีแรก จากการขยายสาขาของร้านอาหารอย่างต่อเนื่อง และปกติแล้วในช่วงครึ่งปีหลังจะเป็นช่วงไฮซีซั่นของบริษัทด้วย ขณะที่แนวโน้มไตรมาส 2 มั่นใจว่าจะเติบโตจากไตรมาสแรกที่ผ่านมาด้วย
โดย บล.ฟินันเซีย ไซรัส ระบุในบทวิเคราะห์ แนะนำ “ถือ” ZEN ราคาเป้าหมาย 16.5 บาท/หุ้น โดยกำไรสุทธิไตรมาส 1/62 คิดเป็นสัดส่วน 16% ของประมาณการทั้งปี โดยคาดหวังอย่างมากต่อการฟื้นตัวของกำไรในช่วงที่เหลือของปี โดยเฉพาะไตรมาส 2/62 และไตรมาส 4/62 ซึ่งเป็น High Season ของธุรกิจ อย่างแรกบริษัทต้องเร่งการเปิดสาขาใหม่ให้ได้ตามแผนที่ตั้งเป้าทั้งปีไว้ 123 แห่ง (36 ร้านของบริษัท, 87 ร้าน Franchise) ขณะที่ไตรมาส 1/62 เปิดไป 8 แห่ง คิดเป็นเพียง 6.5% ของเป้าหมายทั้งปี  โดยคาดเห็นการเร่งเปิดแบรนด์เขียงอย่างมีนัยสำคัญหลังจากนี้ ซึ่งหากบริษัทสามารถเปิดสาขาใหม่ได้ตามเป้า
ทั้งนี้นอกจากสาขาใหม่ที่เป็นร้านของบริษัทเองจะช่วยเพิ่มรายได้จากการขายแล้ว การเพิ่มสาขาในรูปแบบร้าน Franchise จะช่วยเพิ่มรายได้คงที่อย่างค่าธรรมเนียม Franchise และเข้ามาช่วยหนุนทั้งการเติบโตของรายได้และอัตรากำไรขั้นต้นในช่วงที่เหลือของปีได้ ยังคาดกำไรสุทธิปี 2562 ไว้ที่ 195 ล้านบาท (โต 39%เทียบจากปีก่อน) 